GiliGold/VAD_KnessetCorpus huggingface dataset:
סאלח טריף: קביעת ועדות לדיון בהצעות לסדר היום
סאלח טריף: ההצעה הראשונה: "הירושה הכלכלית של ממשלת נתניהו", של חברי-הכנסת ויצמן שירי ורחמים מלול.
סאלח טריף: נשמעה הצעה להעביר הנושא לוועדת הכספים.
סאלח טריף: זה נושא שקשור לוועדת הכספים.
רחבעם זאבי: אני חושב שוועדת הכספים עסוקה יותר מכל ועדה אחרת.
רחבעם זאבי: הנושא מתאים גם לוועדת הכלכלה, בואו נפרנס אותה בנושא הזה.
סאלח טריף: זה מלאכותי.
סאלח טריף: זה לא יילך.
מאיר שטרית: אני רואה שאתם מתגאים בירושה של נתניהו.
סאלח טריף: הנושא יעבור לוועדת הכספים.
סאלח טריף: הצעה שנייה, "הגזירות הכלכליות של הממשלה", של חברי-הכנסת ציפי לבני ויוסף לפיד.
סאלח טריף: נשמעה הצעה להעביר את הנושא לוועדת הכספים.
רחבעם זאבי: אני חוזר על הטיעון הקודם שלי.
רחבעם זאבי: לא יכול להיות שנזרוק בלי סוף נושאים לוועדת הכספים, שהיא עמוסה.
משה גפני: אתה צודק במאה אחוז, אבל כל עוד שוועדת הכספים לא תחולק לשניים, המקום של הנושאים הכלכליים הוא בוועדת הכספים.
סאלח טריף: אנחנו לא נשנה את סמכויות הוועדות.
סאלח טריף: עם כל העומס שיש, לא נוכל לחרוג בעניין הזה.
סאלח טריף: לכן אני מציע שגם הנושא הזה יידון בוועדת הכספים.
אופיר פינס-פז: בוקר טוב, אני מתכבד לפתוח את ישיבת ועדת הכנסת.
אופיר פינס-פז: הנושא שעל סדר יומנו הוא קביעת מסגרת הדיון להצעה להביע אי אמון בראש הממשלה ואני מציע לקבל את הנוהל כפי שקבענו אותו בפעם האחרונה – 10 דקות, 7 דקות ו-5 דקות.
רחבעם זאבי: זה היה בהסכמה.
רחבעם זאבי: זה יהיה נוהל קבוע?
רחבעם זאבי: אמרנו אז שזה חד פעמי.
אופיר פינס-פז: אם אתה שואל לדעתי אני אומר לך באופן הכי ברור שנגיש הצעה לתיקון - - -
רחבעם זאבי: תשנו את התקנון, אבל כל זמן שהתקנון קיים – תכבדו אותו.
אופיר פינס-פז: אני לא היושב ראש הקבוע של הוועדה אבל סיכמנו את העניין גם על דעתו של היושב ראש הקבוע של ועדת הכנסת.
אופיר פינס-פז: אני מוכן להקים כעת צוות שיצטרך להגיש לוועדה הצעת שינוי של התקנון תוך שבוע.
רחבעם זאבי: מה עושים בינתיים?
רחבעם זאבי: מה עושים היום?
אופיר פינס-פז: חבר הכנסת זאבי, אין טעם להתחיל את הוויה-דלורוזה שבוע אחרי שבוע.
אופיר פינס-פז: המצב הנוכחי הוא המצב הקיים.
אופיר פינס-פז: בהרבה מאד חוכמת חיים גיבשנו את אשר גיבשנו בכל הישיבות האחרונות ואני מציע לקבל את מה שקיבלנו בעבר, עד שנשנה את התקנון.
אופיר פינס-פז: אני מציע למנות ועדה שתציע את שינוי התקנון בכל מה שקשור לנושא הספציפי של קביעת מסגרת דיון ואשר היא תהיה מורכבת גם מהאופוזיציה, גם מהקואליציה, גם מהסיעות הגדולות וגם מהסיעות הקטנות.
אופיר פינס-פז: בהמשך להצעתי זאת אני מציע שחברי הכנסת ראובן ריבלין, נעמי חזן, רחבעם זאבי - - -
רחבעם זאבי: אני מציע למנות לאותה ועדה גם חבר כנסת מבני המיעוטים.
ראובן ריבלין: חבר הכנסת דהאמשה או חבר הכנסת בשארה.
ראובן ריבלין: אחד צריך להיות גם מסיעת ש"ס.
אתי בן-יוסף: חבר הכנסת בשארה איננו חבר בוועדת הכנסת.
אופיר פינס-פז: חבר הכנסת דהאמשה יהיה חבר הוועדה.
אופיר פינס-פז: חבר הכנסת אליעזר זנדברג יהיה, גם הוא, חבר הוועדה שאנחנו מדברים עליה, כמי שמייצג סיעה בת שישה חברים.
ראובן ריבלין: מה עם נציג של ש"ס בוועדה?
אופיר פינס-פז: אם כך קבענו שאנכי אכהן כיושב ראש הוועדה, וחבריה האחרים יהיו חברי הכנסת ראובן ריבלין, אמנון כהן מש"ס, צריך עוד לדבר אתו, נעמי חזן ממרצ, אליעזר זנדברג משינוי, עבד אלמאלכ דהאמשה מרע"מ ורחבעם זאבי.
אופיר פינס-פז: כאמור אנחנו נביא בפני ועדת הכנסת את ההצעה לשינוי התקנון, לדיון.
אופיר פינס-פז: אני מציע לאשר, לפעם הזאת, קביעת מסגרת דיון להביע אי אמון בראש הממשלה – 15 דקות, 10 דקות ו-7 דקות.
ראובן ריבלין: בוועדה שקבעת לשינוי התקנון חסר חבר מהמפד"ל.
אופיר פינס-פז: יש בוועדה 7 חברים.
אופיר פינס-פז: יחד עם נציג מהמפד"ל יהיו בה 8 חברים.
אופיר פינס-פז: אני מבין שכן.
אופיר פינס-פז: הודעת ראש הממשלה על העברת סמכויות משר לשר
אופיר פינס-פז: ברצוני לעבור לעניין סדרי ההצבעות באשר לאישור הרפורמות של הממשלה, מחר.
אופיר פינס-פז: הדיון יהיה דיון אישי ולגבי הסדרי ההצבעות אני מבין שיש העברת סמכויות גם בתחומי הניהול וגם בתחום האחריות או הפעלת חוקים.
אופיר פינס-פז: מר ענבר, האם בדקת את העניין הזה?
אופיר פינס-פז: אם כך אבקשך לתת לנו חוות דעת באשר להסדרי ההצבעה.
אופיר פינס-פז: אני מבין שהיום אנחנו מדברים, מחר ידברו רק ראובן ריבלין ואנכי, ואחר כך תתקיים הצבעה.
אופיר פינס-פז: היום, אחרי הצעת אי האמון מתחילים בדיון על הרפורמה.
נעמי חזן: אדוני היושב ראש, אני מתנצלת על כך שאחרתי לבוא לישיבה ואני מבקשת לשאול מתי תערכנה ההצבעות על הרפורמה?
אופיר פינס-פז: מחר בשעה ארבע וחצי, אחרי - - -
ראובן ריבלין: כל הלילה ידברו?
נעמי חזן: ביררתם את העניין עם מזכירות הממשלה ועם השרים?
אופיר פינס-פז: אם השרים לא יבואו להצבעות, נפסיק אותן.
נעמי חזן: יש להם סיורים.
אופיר פינס-פז: בימי שני, שלישי ורביעי השרים צריכים להיות בכנסת אלא אם כן אנחנו מודיעים אחרת.
ראובן ריבלין: נתנו להם את כל החדרים הכי טובים במשכן.
נעמי חזן: מדובר על דיון אישי?
רחבעם זאבי: כמה זמן יינתן כרשות הדיבור לכל אחד בדיון האישי הזה?
שושנה כרם: יושב ראש הישיבה יקבע זאת.
שושנה כרם: אנחנו נמליץ על שלוש דקות לכל נואם.
עבד-אלמאלכ דהאמשה: הדיון יתחיל היום?
אופיר פינס-פז: הדיון האישי יתחיל היום אחרי הצעת אי האמון, הוא יימשך אל תוך הלילה, ומחר תתקיימנה ההצבעות.
ראובן ריבלין: אדוני היושב ראש, במידה ו-120 חברי הכנסת, אפילו 70 או 48, יתעקשו לדבר, הם יצטרכו להיות כל הלילה כאן אם אתה אכן רוצה שמחר בשעה ארבע וחצי תתקיימנה הצבעות.
אופיר פינס-פז: הדיבורים חייבים להיגמר היום.
ראובן ריבלין: אתה יכול להחליט שהיום כל הנרשמים ידברו ובלבד שמועד הישיבה יסתיים לפני שתים עשרה בלילה.
ראובן ריבלין: נניח שיישארו עוד 15 איש שרוצים לדבר, הם ירצו, מטבע הדברים, לדבר מחר, לכן אני מציע שמחר נאריך את הישיבה.
ראובן ריבלין: בשעה ארבע וחצי, אחרי הישיבה המיוחדת עם נשיא איטליה, נתחיל לדבר על הרפורמה, ונסיים את העניין בשעה שש או שבע.
ראובן ריבלין: את הדיון של היום צריך להגביל כיוון שאם אתה מחליט שנשב כל הלילה, אין לי כל ספק בכך שאם אני אצטרך לנאום בשעה ארבע לפנות בוקר על הרפורמה, אני אומר: לא.
ראובן ריבלין: לפי דעתי צריך לקבוע שהלילה הישיבה לא תימשך מעבר לשעה אחת עשרה וחצי - - -
עבד-אלמאלכ דהאמשה: ובלבד שכאשר הישיבה תינעל היום – נדע מי יקבל את רשות הדיבור מחר.
ראובן ריבלין: כל מי שקראו בשמו והוא לא היה באולם – לא יוכל לדבר.
ראובן ריבלין: מי שעדיין לא קראו בשמו – יקבל את רשות הדיבור למחרת היום.
אופיר פינס-פז: מקובל עליי.
משה גפני: אני מבקש לחזור על ההחלטה שנתקבלה.
רחבעם זאבי: מה עם חוות הדעת של היועץ המשפטי?
אופיר פינס-פז: ביקשנו לקבל אותה אבל בינתיים היו הפרעות.
אופיר פינס-פז: מיד נשמע אותה.
אופיר פינס-פז: באשר לסדרי הדיון אנחנו נמליץ ליושב ראש שכל דובר יקבל 3 דקות רשות דיבור.
אופיר פינס-פז: הדיון ייפתח לאחר ההצבעות על האי אמון ויסתיים היום בשעה אחת עשרה וחצי - - -
ראובן ריבלין: לא יאוחר משעה אחת עשרה וחצי.
אופיר פינס-פז: אי אפשר יהיה להחליף זכות דיבור.
אופיר פינס-פז: כל מי שרשום – יצטרך לדבר, ובשעה אחת עשרה וחצי לכל המאוחר נסיים את הישיבה.
אופיר פינס-פז: מי שלא הספיק עד אז לדבר ולא קראו בשמו – יקבל את רשות הדיבור למחרת היום - - -
משה גפני: מארבע.
אופיר פינס-פז: מארבע וחצי.
סגן מזכיר הכנסת דוד לב: ארבע ארבעים וחמש לערך, חמש.
אופיר פינס-פז: אני מבקש שכל חברי הכנסת יהיו נוכחים כאשר נשיא איטליה יהיה במליאה.
אופיר פינס-פז: רשות הדיבור ליועץ המשפטי של הוועדה, מר צבי ענבר.
צבי ענבר: להודעת ראש הממשלה, מבחינה משפטית, יש מעמד שונה במה שנוגע להעברת שטחי פעולה ממשרד למשרד ועל כך באה הודעתו.
צבי ענבר: בכל מה שנוגע להעברת סמכויות על פי חוק משר לשר, על כך הכנסת צריכה להצביע.
משה גפני: תסלח לי על כך שאני קוטע את דבריך באמצע אבל מה פירוש המילים: העברת סמכויות?
רחבעם זאבי: אם יעבירו את הרכבות ממשרד התשתיות למשרד התחבורה – הכנסת תצטרך לאשר - - -
צבי ענבר: אם מעבירים שטחי פעולה ממשרד למשרד – על כך מודיע ראש הממשלה לכנסת.
משה גפני: אם מע"ץ, לדוגמה, עובר ממשרד למשרד, צריך להצביע על כך?
צבי ענבר: לא.
משה גפני: על מה כן צריך לקיים הצבעה?
צבי ענבר: על העברת סמכויות משר לשר.
צבי ענבר: אם יש לשר פלוני סמכויות - - -
שושנה כרם: סמכויות על פי חוק.
צבי ענבר: נכון.
צבי ענבר: סמכויות על פי חוק.
צבי ענבר: לדוגמה, סמכויות על פי חוק פקודת מסילות הברזל או סמכויות על פי חוק הספורט, וכדומה.
צבי ענבר: הסמכויות, בחוק, - - -
ראובן ריבלין: על כך צריך להצביע.
צבי ענבר: על כך צריך לקבל את אישור הכנסת.
עבד-אלמאלכ דהאמשה: זה שינוי החוק, למעשה.
צבי ענבר: אלה הן העברת סמכויות.
צבי ענבר: כל הסמכויות שהוקנו בחוק לשר פלוני – יועברו מעכשיו - - -
עבד-אלמאלכ דהאמשה: כאילו מתקנים את החוק הקודם.
צבי ענבר: זה כאילו, כמו תיקון חוק ועל כך יש צורך בהצבעה.
צבי ענבר: כיוון שמדובר על העברת סמכויות לשלושה שרים, על כל העברת סמכויות של שר תתקיים הצבעה נפרדת.
רחבעם זאבי: אבל הדיון יכול להיות משולב.
צבי ענבר: בהחלט.
צבי ענבר: על פי טבעו זה דיון משולב שהרי העברת הסמכויות - - -
אופיר פינס-פז: אני רוצה להבין את העניין; מדובר על הצבעה - - -
צבי ענבר: שלוש פעמים הצבעה, על כל העברת סמכות.
ראובן ריבלין: על כל העברת סמכות צריכה להיות הצבעה.
רחבעם זאבי: מי שצריך לדעת אלה לא אנחנו אלא יושב ראש הישיבה.
נעמי חזן: ההצבעה מחר לא תתקיים בשעה חמש - - -
סגן מזכיר הכנסת דוד לב: תלוי כמה חברי כנסת יישארו כדי לדבר, מחר.
אופיר פינס-פז: אנחנו דנים היום בערעורים על החלטת הנשיאות שלא לאשר דחיפות הצעות לסדר היום.
אופיר פינס-פז: הצעה ראשונה של חבר-הכנסת ליברמן, בנושא: "הפגיעה באזרחים ישראליים הנכנסים לרשות הפלסטינית".
אביגדור ליברמן: אני באמת לא מבין איך היה אפשר לדחות נושא שהיה גם במרכז של ויכוח ציבורי, גם בתקשורת.
אביגדור ליברמן: הגיע לידי נייר שגיבש משרד הביטחון, שהוא לדעתי חמור ביותר.
אביגדור ליברמן: אני מקריא ממה שכתב חיים ישראלי לשר הביטחון, כנימוקים למה לדחות את הדיון: "שלושה חיילים בחופשה נכנסו לאזור בית לחם ברכבם הפרטי בנסיבות שנמצאות בחקירה.
אביגדור ליברמן: שוטרים פלסטיניים עצרו, חקרו והיכו את החיילים תוך גרימת חבלות גופניות.
אביגדור ליברמן: החיילים שוחררו והוחזרו לשטח מדינת ישראל ועברו חקירות של המשטרה הצבאית.
אביגדור ליברמן: אנו רואים מעשה זה של הרשות הפלסטינית בחומרה רבה והפרה בוטה של ההסכם שעל פיו אינה רשאית לעצור או לחקור אזרחים ישראלים ובכלל זה חיילים.
אביגדור ליברמן: הוגשה מחאה ל-DCO".
יורי שטרן: המשפט האחרון בנייר הזה הוא מפתיע.
אביגדור ליברמן: "מוצע שלא להכיר בדחיפות".
יורי שטרן: רואים בחומרה רבה ולא מכירים בדחיפות.
אביגדור ליברמן: אני מבקש שהמכתב הזה של חיים ישראלי יצורף לפרוטוקול, כדי שאנשים ידעו.
אביגדור ליברמן: זו לא עמדה שלי, זה מכתב של חיים ישראלי, שחיילים ישראלים הפכו לשק חבטות, לשק איגרוף, של הפלסטינים ואנחנו מוכנים להבליג.
אופיר פינס-פז: איך הגיע לידיך המכתב, חבר-הכנסת ליברמן?
אביגדור ליברמן: התגלגל.
אביגדור ליברמן: עיתונאים מקבלים הכל, דאגו להעביר גם אליי.
מיכאל איתן: זה לא מסמך סודי.
אביגדור ליברמן: אני חושב, לסיכום, שאנחנו כנראה צריכים לחכות עד שייהרגו חיילים על מנת לדון בנושא הזה.
אופיר פינס-פז: חבר-הכנסת ריבלין עונה בשם הנשיאות.
ראובן ריבלין: לפני שאני עונה לגופה של בקשה זו שעומדת עכשיו לדיון, אני רוצה לומר דבר כללי.
ראובן ריבלין: הנשיאות אישרה בערך 39 מציעים הצעות דחופות לסדר היום.
ראובן ריבלין: הדבר מביא למצב שבו, יחד עם הפעילות החקיקתית הברוכה של חברי-הכנסת, אנחנו עתידים לגמור את סדר היום ביום רביעי אולי ב10:00- בלילה במהלך עניינים רגיל.
אופיר פינס-פז: דרך אגב, אני רוצה להודיע שכל הצעה שתאושר כאן תידון בסוף סדר היום ביום רביעי ולא תידחה לשבוע הבא.
ראובן ריבלין: זה עניין פרוצדורלי, לא מהותי.
ראובן ריבלין: יחד עם זה, אם ההצעה לסדר היום היתה שייכת למשרד החינוך, בוודאי שר החינוך היה מבקש לא לבוא באמצע הלילה.
ראובן ריבלין: מה שאמרה הממשלה - שכל ערעור שיאושר על-ידי ועדת הכנסת, חבר-הכנסת המציע יהיה אחרון בסדר היום והממשלה לא תשיב.
ראובן ריבלין: זו היתה עמדת הממשלה.
אליעזר זנדברג: זה דבר חמור בפני עצמו, שהממשלה בוחרת לא להשיב.
יורי שטרן: מה זה העניין הזה?
ראובן ריבלין: קודם כל, תרשו לי לגאול עולם.
ראובן ריבלין: אני ציטטתי דברים בשם אומרם.
ראובן ריבלין: אמר חיים רמון, שהוא השר המקשר, שהואיל ויש סדר יום כזה שבו השרים מקבלים את ההודעות על כך שהם צריכים להשיב, אם יתקבלו הצעות נוספות שיאושרו על-ידי ועדת הכנסת, הממשלה תבקש לא להשיב.
משה גפני: אבל בגלל זה הרחבנו את הממשלה, כדי שיהיה מי שיבוא לענות.
קריאה: הממשלה לא עובדת בלילה.
ראובן ריבלין: צריך לשים לב שלגבי הצעה אחת, שהיא הצעה דחופה שאושרה על-ידינו, הדיון בה נקבע בשבוע הבא, מתוך ידיעה שהיא לא כל דחופה אבל היא חשובה.
ראובן ריבלין: יש שני אלמנטים שמדריכים אותנו.
ראובן ריבלין: אחד זה הדחיפות והשני זה החשיבות.
ראובן ריבלין: לעניין ההצעה לסדר היום של חבר-הכנסת אביגדור ליברמן, אנחנו לא רצינו להעלות אותה כהצעה דחופה בגלל עמדת משרד הביטחון, מהטעם שהתגלה הבוקר, שיכול להיות שהחיילים היו קשורים באיזשהו מעשה פלילי.
ראובן ריבלין: לכן חשבנו שיותר טוב שנשמע קודם את הפרטים ואחר כך נאשר.
יורי שטרן: גם אם הם עסקו במשהו פלילי, זה אומר שאפשר להכות אותם?
יורי שטרן: זה הופך להיות פחות דחוף?
יורי שטרן: העניין הוא לא אם החיילים נכנסו לשם בתמימות או לא.
אליעזר כהן: מעשה פלילי זה נתפסו בגניבה.
מיכאל איתן: נגיד שחיילי צה"ל נכנסים לרשות לשם מעשה גניבה, זה לא דחוף?
ראובן ריבלין: תרשה לי, אדוני, לסיים את דבריי.
ראובן ריבלין: אני חושב שהנימוק פה הוא חשוב מאוד.
ראובן ריבלין: הואיל והממשלה צריכה לענות על ההצעה לסדר-היום, אני חושב שהיא רוצה להיות בקיאה בפרטים די הצורך.
ראובן ריבלין: אם היא היתה אומרת: 'אני רוצה לגלות את הפרטים', אין כל ספק שהיתה השאלה - -
אליעזר כהן: עד הבוקר ידעו את הפרטים.
ראובן ריבלין: לכן הנשיאות התייחסה לבקשה כפי שהתייחסה.
ראובן ריבלין: לגבי ההצעות הבאות הרבה יותר קל לי לענות, כי זאת באמת הצעה שיש בה חשיבות - -
יורי שטרן: אדוני היושב-ראש - -
אופיר פינס-פז: חבר-הכנסת יורי שטרן, אתה לא קשור לעניין?
יורי שטרן: אני קשור כחבר ועדת הכנסת.
אופיר פינס-פז: סליחה, אין דיון על זה.
אופיר פינס-פז: יש בקשת הפונה, יש תשובת הנשיאות והצבעה.
יורי שטרן: מילה אחת, כמו בכל ועדה.
אופיר פינס-פז: אנחנו לא מקיימים דיון לגוף העניין בוועדה.
יורי שטרן: סדר היום של הישיבה הזאת הוא דיון בערעורים.
מיכאל איתן: בתור ותיק אני רוצה לומר: בערעורים של יום שני אין דיון.
מיכאל איתן: הפרוצדורה היא פשוטה ואכזרית - בעל הערעור מנמק בדקה ומצביעים.
מיכאל איתן: אין התייחסות של החברים.
אליעזר זנדברג: אבל חבר-הכנסת ריבלין דיבר על דבר אחר, עקרוני.
אליעזר זנדברג: שהממשלה לא תענה על הצעות לסדר היום אחרי שעה מסוימת.
מיכאל איתן: זה לא שייך לערעור.
מיכאל איתן: תעלה את זה כנושא.
אביגדור ליברמן: אני מציע הצעת פשרה.
אביגדור ליברמן: מכיוון שהנימוק של חבר-הכנסת ריבלין הוא שמחכים לתוצאות חקירה של מצ"ח, אני מבקש לדחות את ההצעה שלי לשבוע הבא, כשיהיו לנו תוצאות החקירה, ובשבוע הבא נדון בזה.
ראובן ריבלין: הנשיאות ראתה בזה דבר שהוא דחוף.
אופיר פינס-פז: מי בעד ההצעה שההצעה הזאת תידון אחרי תוצאות חקירת מצ"ח?
אופיר פינס-פז: ה צ ב ע ה בעד ההצעה שההצעה לסדר היום תידון אחרי תוצאות חקירת מצ"ח - רוב נגד - אין ההצעה שההצעה לסדר היום של חבר-הכנסת ליברמן תידון אחרי תוצאות חקירת מצ"ח נתקבלה.
מוחמד ברכה: זה יידון במליאת הכנסת או בוועדה?
קריאות: בוועדה, בוועדה.
אופיר פינס-פז: אני רוצה להגיד לכם מה אישרתם.
אופיר פינס-פז: אישרתם שההצעה של חבר-הכנסת ליברמן לא תידון השבוע.
אופיר פינס-פז: היא תידון לאחר סיום חקירת מצ"ח.
אביגדור ליברמן: אנחנו אישרנו שהיא תידון בשבוע הבא.
אופיר פינס-פז: אמרת: אחרי תוצאות חקירת מצ"ח.
אביגדור ליברמן: עד השבוע הבא בטוח שיהיו תוצאות החקירה של מצ"ח.
אופיר פינס-פז: אני לא אחראי על זה.
מוחמד ברכה: אני חושב שההצבעה היא חסרת משמעות, כי בלאו הכי חבר-הכנסת ליברמן יכול להציג את הנושא הזה בשבוע הבא והנשיאות תאשר לו.
מיכאל איתן: להצבעה הזאת יש משמעות - שהוא מפסיד את הנשיאות בשבוע הבא.
מיכאל איתן: הוא לא יכול להגיש את זה לנשיאות, הוא צריך לבוא ישר הנה, לוועדה.
מיכאל איתן: ככה היה לו עוד צ'אנס קודם להגיש את הצעתו לנשיאות והוא לא היה בא הנה.
מיכאל איתן: עכשיו אין לו את הצ'אנס הזה.
מיכאל איתן: זה מרע את מצבו.
מוחמד ברכה: זו הרעת תנאים.
אופיר פינס-פז: אנחנו עוברים להצעה לסדר היום של חבר-הכנסת יולי אדלשטיין בנושא: "ריכוז יתר של סמכויות במשרד ראש הממשלה".
יעקב ליצמן: היה על זה דיון ארוך אתמול.
יולי יואל אדלשטיין: אני מבקש תשומת לב.
יולי יואל אדלשטיין: אדוני היושב-ראש, אני מרגיש אי-נוחות מסוימת מכיוון שאני חבר נשיאות הכנסת יחד עם חברי ראובן ריבלין.
יולי יואל אדלשטיין: אבל אני רוצה להסביר מה קרה.
יולי יואל אדלשטיין: בנושא של ריכוזיות יתר או רפורמה - כל אחד קרא לזה בשם אחר - הוגשו אתמול לנשיאות הכנסת הצעות דחופות על-ידי שבעה-שמונה חברי-כנסת, כמעט מכל המפלגות - גם מהאופוזיציה וגם מהקואליציה.
יולי יואל אדלשטיין: נאמר לנו על-ידי השר המקשר שהנושא חסר משמעות ולא צריך להעלות אותו לסדר-היום, כי ממילא יש דיון אישי של כל חברי-הכנסת.
יולי יואל אדלשטיין: רבע שעה יותר מאוחר, בהנהלת הקואליציה, נאמר שאין דיון אישי על הנושא הזה.
ראובן ריבלין: אתמול היה דיון.
יולי יואל אדלשטיין: סליחה, אני מבקש לדייק.
יולי יואל אדלשטיין: אתמול לא נידונו שום סמכויות שעוברות למשרד ראש-הממשלה.
יולי יואל אדלשטיין: לא מינהל, לא סמכויות של משרד הפנים.
יולי יואל אדלשטיין: נידונו אתמול נושאים אחרים, חשובים, שיש אולי קשר מקרי ביניהם לבין שאר הדברים, אבל הנושא של ריכוזיות יתר במשרד ראש-הממשלה לא עלה לדיון.
יולי יואל אדלשטיין: אני אומר את הדברים גם בשם עוד מציעים - חבר-הכנסת ברעם, חבר-הכנסת שלום - שלא הגישו רשמית את הערעור אבל תומכים בהחלט בעמדתי זו.
יולי יואל אדלשטיין: אני מקווה מאוד שיותר לא יקרה דבר כזה, שכסגן יושב-ראש הכנסת אני בא לכאן ומערער, אבל היתה פה - אני לא רוצה לומר הטעיה, אבל חוסר התייעצות עם היועץ המשפטי לממשלה.
יולי יואל אדלשטיין: מסתבר שרק אחרי ישיבת הנשיאות מצאו לנכון להתייעץ איתו.
יולי יואל אדלשטיין: הוא אמר שהממשלה עדיין לא יכולה להביא את זה להצבעה, אבל הנשיאות כבר לא אישרה את זה.
אופיר פינס-פז: מה שעולה היום להצבעה במליאה, אלו השינויים בין סמכויות שר החינוך לשר המדע ובין שר החינוך לשר התקשורת, וסמכויות שעוברות לשר התחבורה.
יולי יואל אדלשטיין: לא עולה שום נושא של ריכוזיות יתר במשרד ראש הממשלה.
אופיר פינס-פז: חבר-הכנסת ריבלין, בבקשה.
ראובן ריבלין: אדוני היושב-ראש, כל העברת הסמכויות - גם העברת הסמכויות למשרד ראש הממשלה - היו מתוכננות לעלות אתמול.
ראובן ריבלין: לכן, הנשיאות דנה בזה בונה פידה.
ראובן ריבלין: יחד עם זאת, אני מוכרח לומר שבדיון הפתוח שנערך בקשר להעברת סמכויות, חברי-הכנסת שרצו לגעת בנושא הסמכויות של משרד ראש-הממשלה, העלו גם את הנושא הזה.
ראובן ריבלין: חבר-הכנסת אדלשטיין הצליח בכישרון רב, במשך חמש הדקות שניתנו לו, לדבר בהרחבה על נושא זה.
ראובן ריבלין: להערכתי, כל מי שיקרא את הפרוטוקול, יוכל להיווכח בכך.
ראובן ריבלין: היו רבים מחברי הקואליציה שבאו ואמרו: הכיצד ואיך ייתכן.
ראובן ריבלין: על כל פנים, כל מי שהיה אתמול בדיון הכללי, יכול היה להתבטא בצורה חופשית מבלי צורך להגיש הצעה דחופה לסדר היום.
ראובן ריבלין: לכן אני חושב שהדבר מוצה.
ראובן ריבלין: באופן פורמלי, צודק חבר-הכנסת אדלשטיין שנושא זה, אם לא היה בא לידי - -
יולי יואל אדלשטיין: אני רוצה להבין האם משמעות דבריו של ידידי סגן יו"ר הכנסת חבר-הכנסת ריבלין, שהוא נציג הנשיאות הנשיאות לצורך העניין, שבעצם הוא כרגע מודיע שלא יהיה שום דיון אישי אחר.
יולי יואל אדלשטיין: כי מי שרצה להתבטא, כבר התבטא.
ראובן ריבלין: ודאי שיהיה.
ראובן ריבלין: תהיה הודעה של הממשלה.
אופיר פינס-פז: ודאי שיהיה, על פי התקנון.
אופיר פינס-פז: חבר-הכנסת אדלשטיין, כשתהיה הודעה על העברת הסמכויות למשרד ראש-הממשלה, יהיה דיון אישי.
אופיר פינס-פז: אני מציע שתיקח את הערעור שלך חזרה.
זבולון אורלב: יולי, אני אומר לך שיהיה דיון אישי בנושא של העברת הסמכויות למשרד ראש-הממשלה.
יולי יואל אדלשטיין: אם זו רוח הדברים, אני מקבל.
יולי יואל אדלשטיין: החשש שלי היה שבעצם הגניבו את הנושא הזה בתוך הנושא שעלה אתמול.
אופיר פינס-פז: אנחנו עוברים לערעור של חבר-הכנסת עסאם מחול לגבי הצעתו לסדר היום: "מדיניות הגרעין של ישראל והפרסומים האחרונים לפיהם ברשות ישראל כ250- פצצות גרעיניות".
עסאם מח'ול: אני חושב שהחשיבות של הנושא שאני העליתי מדברת בעד עצמה.
עסאם מח'ול: השבוע פורסם על מצב מאוד מדאיג, שיכול להוביל גם לתחרות ברוטאלית, בעניין נשק להשמדה המונית במזרח התיכון.
עסאם מח'ול: אני חושב שהנושא של 250 פצצות אטום בישראל בעידן שאנחנו מדברים עליו - -
אחמד טיבי: 248.
אליעזר כהן: שתיים הועברו כבר לרשות הפלסטינית.
אבשלום וילן: מי קיבל דמי תיווך?
זבולון אורלב: אם כך, אז אני מגיש הצעה דחופה לסדר-היום.
עסאם מח'ול: ההצעה לסדר-היום הזאת באה גם בעקבות הדאגה העולמית שהתרחשה מסביב לדברים שהיו ביפאן בשבועיים האחרונים, עם כל הסמליות שיש בהם.
עסאם מח'ול: יש רושם שבדרך כלל מנסים לטאטא את הנושא הזה מתחת לשולחן, מתחת לשטיח, להעלים אותו בלי להעלים את הסכנות שנובעות ממנו ושאורבות לנו.
עסאם מח'ול: לכן אני חושב שהגיע הזמן שזה יועלה, זה מכובד לכנסת שזה יועמד כנושא דחוף בסדר-היום.
מיכאל איתן: למה דחוף?
עסאם מח'ול: אני יכול להעמיד את זה כהצעה רגילה, אבל אני חושב שלמען הכנסת חשוב שזה יבוא כנושא דחוף.
עסאם מח'ול: זה דבר גורלי, זה יכול לסכן הרבה אנשים.
ראובן ריבלין: אדוני היושב-ראש, מבלי להיות מודע לעובדות הכלולות בבקשה, אני מוכרח לומר שכל דבר חשוב הוא לא בהכרח גם דחוף.
ראובן ריבלין: לפי האינפורמציה שקיבלתי מחבר-הכנסת אחמד טיבי, 250 הפצצות, אם הן בכלל קיימות, לא הגיעו אתמול או שלשום.
ראובן ריבלין: לכן אין שום דחיפות בעניין.
אופיר פינס-פז: אתה אומר שגם אין כוונה לפוצץ אותן מחר.
ראובן ריבלין: לרשות חברי-הכנסת יש הצעות רגילות לסדר-היום.
ראובן ריבלין: הצעות דחופות הן דבר יוצא דופן.
ראובן ריבלין: אם חבר-כנסת רוצה להעלות את זה כהצעה רגילה, גם את זה אפשר לפסול, אבל בעיקרון הוא יכול להעלות את זה במסגרת הצעות רגילות לסדר-היום.
אופיר פינס-פז: חבר-הכנסת ריבלין, דעתך ברורה.
אופיר פינס-פז: מי בעד אישור ההצעה?
אופיר פינס-פז: ה צ ב ע ה בעד ההצעה לאשר את דחיפות ההצעה לסדר היום - מיעוט נגד - רוב ההצעה לאשר את דחיפות ההצעה לסדר היום של חבר-הכנסת עסאם מח'ול לא נתקבלה.
אופיר פינס-פז: ההצעה לא אושרה.
אופיר פינס-פז: אנחנו עוברים להצעתו של חבר-הכנסת יעקב ליצמן: "החלטת בג"ץ בעניין השוואת מעמד הרפורמים והקונסרבטיבים לעניין תמיכות".
יעקב ליצמן: הנושא שהעליתי הוא בעקבות כרסום בסטטוס קוו.
יעקב ליצמן: הפעם הבג"ץ אפילו הלך אחורה כמה שנים, והוא מנסה לכרסם בכל נושא תקציב התרבות החרדית.
יעקב ליצמן: אם יש לרפורמים או לקונסרבטיבים בעיות תקציביות, הם יכולים לפנות לתקציב התרבות הרגילה, אין שום בעיה.
יעקב ליצמן: זו פשוט פעם ראשונה שבג"ץ התערב בנושא החוק.
ראובן ריבלין: אדוני היושב-ראש, הנושא של הקונסרבטיבים והרפורמים הוא נושא חשוב ביותר, אבל הוא קיים ועומד על סדר-היום בכל עת.
אופיר פינס-פז: חבר-הכנסת ליצמן, כל פעם שאתה מעלה את הנושא במליאה אתה עושה “up grading" לנושא של הרפורמים והקונסרבטיבים.
ראובן ריבלין: אני אומר שוב.
ראובן ריבלין: הנושא הזה עומד כל הזמן על סדר יומה של הכנסת.
ראובן ריבלין: הוא לא איזושהי הפתעה.
יעקב ליצמן: זו פעם ראשונה שבג"ץ הולך אחורה כמה שנים.
משה גפני: התקציב העלוב שמקבלים שם קוצץ.
ראובן ריבלין: הנשיאות החליטה לאשר נושא אחר שקשור בעניינו של הסקטור החרדי.
אופיר פינס-פז: חברי-הכנסת, מי בעד אישור ההצעה?
אופיר פינס-פז: ה צ ב ע ה
משה גפני: עברה.
מיכאל איתן: היא עברה, ב5- מול 4.
אליעזר זנדברג: תצביע מחדש.
ראובן ריבלין: תעשה הצבעה חוזרת.
מיכאל איתן: תצביע עוד פעם.
אופיר פינס-פז: לא אני קובע, יש פה צוות של הוועדה.
אופיר פינס-פז: אני ראיתי את מה שכולם פה ראו.
אופיר פינס-פז: הצביעו שלושה בעד, ארבעה נגד.
מיכאל איתן: אדוני היושב-ראש, אתה צודק, אבל כולנו פה אז תעשה הצבעה חוזרת.
אופיר פינס-פז: יש פרוצדורה של הצבעה חוזרת?
ראובן ריבלין: אם יש ויכוח על הספירה, עושים הצבעה חוזרת.
אופיר פינס-פז: אם יש פרוצדורה כזאת, אני מעלה את זה שוב להצבעה.
אופיר פינס-פז: מי בעד ההצעה ומי נגד?
אופיר פינס-פז: ה צ ב ע ה בעד ההצעה לאשר את דחיפות ההצעה לסדר היום - 5 נגד - 4 ההצעה לאשר את דחיפות ההצעה לסדר היום של חבר-הכנסת יעקב ליצמן נתקבלה.
אופיר פינס-פז: ההצעה אושרה.
אופיר פינס-פז: אנחנו עוברים להצעתו של חבר-הכנסת אליעזר זנדברג: "הצעת הממשלה להקים קזינו בנגב" ולהצעתו של חבר-הכנסת זבולון אורלב בנושא: "הכוונה להקים בתי קזינו בארץ".
אופיר פינס-פז: חבר-הכנסת זנדברג, בבקשה.
אליעזר זנדברג: הדחיפות נובעת משני דברים.
אליעזר זנדברג: אחד, לא משנה אם דעתך היא בעד או נגד, מדובר פה בנושא שהיום ראש ממשלת ישראל, לפי התקשורת, שוקל אותו יחד עם שר האוצר.
אליעזר זנדברג: האנשים החשובים והקובעים שוקלים זאת, ומכאן הדחיפות של העניין.
אליעזר זנדברג: ראוי שהכנסת תשמיע את דעתה בנושא.
אופיר פינס-פז: חבר-הכנסת זבולון אורלב.
זבולון אורלב: אמרו לי שבישיבת הנשיאות, תשובת הממשלה היתה שהנושא לא נידון.
זבולון אורלב: אני רוצה להגיב על כך.
ראובן ריבלין: נאמר שלא נתקבלה החלטה.
אופיר פינס-פז: חבר-הכנסת אורלב, אני רוצה שתדע שלממשלה לא היה איכפת להעלות את זה.
אופיר פינס-פז: מי שלא אישר להעלות את זה, זו הנשיאות.
אופיר פינס-פז: חבר-הכנסת ריבלין יסביר למה.
מיכאל איתן: אני מציע לעשות הגרלה בעניין.
זבולון אורלב: הואיל וטרם נפלה החלטה והנושא נידון ברמה של שר האוצר, זה המועד המתאים ביותר לקיים דיון דחוף בנושא שעומד בראש הכותרות ומעניין ציבור רחב.
אבשלום וילן: שני חברי-הכנסת המכובדים צודקים, בואו ניגש להצבעה.
אופיר פינס-פז: יש פה כמה בעיות.
אליעזר זנדברג: הבעיה המרכזית היא שיש שמונה-תשעה מצביעים.
אליעזר זנדברג: זו הבעיה היחידה.
ראובן ריבלין: להלן תשובותיי.
ראובן ריבלין: על סדר-היום של ישיבת הכנסת ביום רביעי אמורה היתה להיות נידונה הצעת חוק הימורים של חבר-הכנסת שטרית.
ראובן ריבלין: זו למעשה אותה הצעה שעליה מדברת ההצעה הדחופה לסדר-היום.
ראובן ריבלין: מאיר שטרית הסכים אתמול, בעצה אחת עם שר האוצר, לדחות את הצעתו, וזו זכותו.
ראובן ריבלין: כלומר, יש הצעה שכבר נתפסה על-ידי חבר-כנסת אחר, ולא היה מקום להצעות נוספות.
ראובן ריבלין: דבר שני, תשעה חברי-כנסת הגישו הצעה לסדר-היום בנושא הקזינו.
זבולון אורלב: סימן שזה מעניין הרבה אנשים.
ראובן ריבלין: לא אמרתי שלא.
ראובן ריבלין: תשעה חברי-כנסת הגישו הצעה בעניין זה - -
אליעזר זנדברג: והממשלה לא תענה.
אליעזר זנדברג: ככה אמרת.
רחבעם זאבי: אין דבר כזה שהממשלה לא תענה.
אליעזר זנדברג: ככה הוא אמר, לא שמעת אותו בהתחלה.
ראובן ריבלין: - - כתוצאה מכך, נוצר לנו חסם בתוך סדר היום, ואז תאונות הדרכים או נושאים אחרים, שגם הם צריכים להיות נידונים כדחופים יותר, היו נמצאים במצוקה מבחינת סדר היום.
ראובן ריבלין: הדבר הנוסף והחשוב הוא, שממשלת ישראל הודיעה לנו באותו עניין, שהיא שוקלת לקבוע את עמדתה בשבוע הבא כתגובה להצעת החוק של חבר-הכנסת שטרית.
אופיר פינס-פז: אני רוצה להוסיף עוד דבר.
אופיר פינס-פז: ועדת הפנים מקיימת היום דיון בנושא הקזינו.
ראובן ריבלין: בבית-הספר לימדו אותנו שלא לסמוך על המזל ובזיעת אפיך תאכל לחם.
אופיר פינס-פז: ה צ ב ע ה בעד ההצעה לאשר את דחיפות ההצעה לסדר היום - 6 נגד - 2 ההצעה לאשר את דחיפות ההצעות לסדר-היום של חברי-הכנסת אליעזר זנדברג וזבולון אורלב נתקבלה.
אופיר פינס-פז: הצעות לסדר היום
אופיר פינס-פז: עכשיו לפנינו הצעה לסדר היום של חבר-הכנסת מיכאל איתן והצעה לסדר היום שלי לגבי ממלאי מקום לוועדות הגדולות.
אופיר פינס-פז: חבר-הכנסת איתן, בבקשה.
מיכאל איתן: אני מדבר על עניין החדרים של חברי-הכנסת.